Document ID: 32009D0592

NEUVOSTON PÄÄTÖS,
tehty 13 päivänä heinäkuuta 2009,
yhteisön keskipitkän ajan rahoitustuen myöntämisestä Latvialle tehdyn päätöksen 2009/290/EY muuttamisesta
(2009/592/EY)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon järjestelystä keskipitkän ajan rahoitustuen myöntämiseksi jäsenvaltioiden maksutaseille 18 päivänä helmikuuta 2002 annetun neuvoston asetuksen (EY) N:o 332/2002 (1) ja erityisesti sen 5 artiklan toisen kohdan yhdessä sen 8 artiklan kanssa,
ottaa huomioon komission ehdotuksen, jonka se on tehnyt talous- ja rahoituskomiteaa kuultuaan,
sekä katsoo seuraavaa:
(1)
Neuvosto päätti antaa Latvialle keskinäistä apua päätöksellään 2009/289/EY (2). Neuvosto päätti antaa Latvialle keskipitkän ajan rahoitustukea päätöksellään 2009/290/EY (3).
(2)
Latviaa koskevan finanssikriisin laajuus ja vakavuus edellyttävät niiden talouspoliittisten ehtojen tarkistamista, joita ennakoitiin yhteisön rahoitustuen erien maksamisessa, jotta voidaan ottaa huomioon BKT:n merkittävän supistumisen vaikutus julkiseen talouteen.
(3)
Sen vuoksi päätöstä 2009/290/EY olisi muutettava,
ON TEHNYT TÄMÄN PÄÄTÖKSEN:
1 artikla
Muutetaan päätös 2009/290/EY seuraavasti:
1)
Korvataan 3 artiklan 5 kohdan a alakohta seuraavasti:
”a)
Sellaisen julkisen talouden selkeän, keskipitkän aikavälin ohjelman täytäntöönpano, jolla julkisen talouden alijäämä saadaan alle perustamissopimuksen 3 prosentin viitearvon suhteessa BKT:hen sellaisella aikavälillä ja vakauttamisuralla, jotka vastaavat neuvoston Latvialle antamia suosituksia liiallista alijäämää koskevassa menettelyssä.”
2)
Korvataan 3 artiklan 5 kohdan b alakohta seuraavasti:
”b)
Vuoden 2009 talousarvion toteuttaminen ja vuoden 2010 talousarvion hyväksyminen siten, että niihin sisältyy vakauttamisuraa vastaavia kestäviä toimenpiteitä.”
2 artikla
Tämä päätös on osoitettu Latvian tasavallalle.
3 artikla
Tämä päätös julkaistaan Euroopan unionin virallisessa lehdessä.
Tehty Brysselissä 13 päivänä heinäkuuta 2009.

Labels: 19
5
0
18
15